“ไตรรัตน์” ปัดปล่อย “บันทึกกฤษฎีกา” ดีลควบ TRUE-DTAC หลุดว่อนโซเชียล
เลขาธิการ กสทช. แจงสำนักงาน กสทช. ไม่ได้ส่งข่าว หรือ เปิดเผยข้อมูลให้สื่อมวลชนรับทราบ กรณีบันทึกตอบกลับจากสำนักงานคณะกรรมการกฤษฎีกา หลังหลุดว่อนโลกออนไลน์
เลขาธิการ กสทช. แจงสำนักงาน กสทช. ไม่ได้ส่งข่าว หรือ เปิดเผยข้อมูลให้สื่อมวลชนรับทราบ กรณีบันทึกตอบกลับจากสำนักงานคณะกรรมการกฤษฎีกา หลังหลุดว่อนโลกออนไลน์
21 ก.ย. 2565

นายไตรรัตน์ วิริยะศิริกุล รักษาการแทนเลขาธิการคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ หรือ กสทช. ในฐานะรักษาการแทน เลขาธิการ กสทช. เปิดเผยว่า ที่ประชุม กสทช. ในวันนี้ (21 ก.ย. 65) ได้รับทราบหนังสือตอบกลับจากสำนักงานคณะกรรมการกฤษฎีกาในเรื่องอำนาจของ กสทช. ในการรวมธุรกิจระหว่างบริษัท ทรู คอร์ปอเรชั่น จำกัด (มหาชน) หรือ TRUE และบริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC แล้ว ซึ่งที่ประชุมจะได้นำไปประกอบในการพิจารณาเรื่องการรวมธุรกิจการต่อไป
ส่วนกรณีที่ปรากฏเป็นข่าวผ่านสื่อมวลชนเกี่ยวกับ เอกการลับบันทึกความเห็นของสำนักงานคณะกรรมการกฤษฎีกาที่ตอบกลับข้อกฎหมายกรณีการรวมธุรกิจระหว่าง TRUE และ DTAC นั้น นายไตรรัตน์ ยืนยันว่า สำนักงาน กสทช. ไม่ได้มีการส่งข่าวและเปิดเผยรายละเอียดของหนังสือดังกล่าวไปยังสื่อมวลชน มีแต่เพียงสื่อมวลชนบางสำนักได้โทรศัพท์มาสอบถาม ซึ่งตยได้ตอบไปว่า “มีหนังสือตอบมาจากสำนักงานคณะกรรมการกฤษฎีกา และสำนักงาน กสทช. จะต้องนำเสนอต่อคณะกรรมการ กสทช.ทุกท่านให้รับทราบต่อไป
สำหรับกรณีการรวมธุรกิจระหว่าง TRUE และ DTAC นั้นนายไตรรัตย์ ย้ำว่า สำนักงาน กสทช. ทำหน้าที่รวบรวมข้อมูลทุกๆ ด้านให้เพียงพอต่อการพิจารณาของคณะกรรมการ กสทช.เพียงเท่านั้น โดยอำนาจการตัดสินใจขึ้นอยู่กับคณะกรรมการทั้ง 5 คนว่าจะมีความเห็นอย่างไร